ai4bharat/Pralekha huggingface dataset:
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ଜନସାଧାରଣଙ୍କ ଜୀବନ ରକ୍ଷା ଦୃଷ୍ଟିରୁ ଦେଶବ୍ୟାପୀ କୋଭିଡ-19 ଲକଡାଉନ ଅବଧିକୁ ମେ’ 3 ତାରିଖ ପର୍ଯ୍ୟନ୍ତ ବୃଦ୍ଧି କରାଯାଇଛି – ଅମିତ ଶାହ
• ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ଵରେ ଭାରତର ଜନସାଧାରଣ ବିଶ୍ଵବାସୀଙ୍କ ଆଗରେ ଏକ ଉଜ୍ଜ୍ଵଳ ଦୃଷ୍ଟାନ୍ତ ସୃଷ୍ଟି କରିଛନ୍ତି – ସ୍ଵରାଷ୍ଟ୍ର ମନ୍ତ୍ରୀ
• କୋଭିଡ-19 ବିରୁଦ୍ଧରେ ସଂଗ୍ରାମ ପାଇଁ କେନ୍ଦ୍ର ଓ ରାଜ୍ୟ ମଧ୍ୟରେ ସମନ୍ଵୟ ପ୍ରଶଂସନୀୟ – ଅମିତ ଶାହ
• କୋଭିଡ-19 ବିରୁଦ୍ଧରେ ଅଗ୍ରଣୀ ଭୂମିକା ନେଇଥିବା ପେଷାଦାର ସ୍ୱାସ୍ଥ୍ୟ ଓ ସୁରକ୍ଷା ବଳଙ୍କୁ ଅଭିବାଦନ
• ଦେଶରେ ପର୍ଯ୍ୟାପ୍ତ ଖାଦ୍ୟ, ଔଷଧପତ୍ର ଓ ଅନ୍ୟାନ୍ୟ ନିତ୍ୟ ବ୍ୟବହାର୍ଯ୍ୟ ସାମଗ୍ରୀ ମହଜୁଦ ଥିବାରୁ ଚିନ୍ତାର କୌଣସି କାରଣ ନାହିଁ, କହିଲେ ଅମିତ ଶାହ
ଭାରତ ସରକାର କୋଭିଡ-19 ସଂଗ୍ରାମକୁ ଅଧିକ ଜୋରଦାର କରିବା ପାଇଁ ଦେଶବ୍ୟାପୀ ଲକଡାଉନ ଅବଧି ମେ’ 3 ତାରିଖ ପର୍ଯ୍ୟନ୍ତ ବୃଦ୍ଧି କରିଛନ୍ତି । ଏଥିପାଇଁ କେନ୍ଦ୍ର ସ୍ଵରାଷ୍ଟ୍ର ମନ୍ତ୍ରୀ ଶ୍ରୀ ଅମିତ ଶାହ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ କୃତଜ୍ଞତା ଜଣାଇବା ସହ ଏହି ଅବଧି ବୃଦ୍ଧି ଦେଶବାସୀଙ୍କ ଜୀବନ ସୁରକ୍ଷା କରିପାରିବ ବୋଲି କହିଛନ୍ତି ।
କରୋନା ସଂକ୍ରମଣକୁ ରୋକିବାରେ ସରକାରଙ୍କ ନିଷ୍ପତ୍ତିର ପ୍ରଶଂସା କରି ଶ୍ରୀ ଶାହ କହିଛନ୍ତି ଯେ, ସମଗ୍ର ବିଶ୍ଵ ଏହି ମହାମାରୀରେ କବଳିତ ହୋଇଥିବା ବେଳେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ଵରେ ଭାରତର ଜନସାଧାରଣ ଏଦିଗରେ ବିଶ୍ଵ ପାଇଁ ଏକ ଜ୍ଵଳନ୍ତ ଉଦାହରଣ ସୃଷ୍ଟି କରିଛନ୍ତି । ସରକାରଙ୍କ ସମୟୋଚିତ ନିଷ୍ପତ୍ତି ଯୋଗୁଁ ଏହା ସମ୍ଭବ ହୋଇପାରିଛି ବୋଲି ସେ କହିଛନ୍ତି ।
ମହାମାରୀର ମୁକାବିଲା ନିମନ୍ତେ କେନ୍ଦ୍ର ଓ ରାଜ୍ୟ ସରକାରମାନେ ଯେପରି ସମନ୍ଵୟ ରକ୍ଷା କରି କାର୍ଯ୍ୟ କରିଛନ୍ତି, ତାହା ବାସ୍ତବରେ ପ୍ରଶଂସନୀୟ ବୋଲି ସ୍ଵରାଷ୍ଟ୍ର ମନ୍ତ୍ରୀ କହିଛନ୍ତି । ଏହି ସମନ୍ଵୟକୁ ଅଧିକ ଦୃଢୀଭୂତ କରିବା ସହ ଯେପରି ଜନସାଧାରଣ ଲକଡାଉନ ନିୟମକୁ ଠିକ ଭାବେ ଅନୁସରଣ କରନ୍ତି ଓ କୌଣସି ବ୍ୟକ୍ତି ଯେପରି ଅସୁବିଧାରେ ନପଡନ୍ତି, ତାହା ଦେଖିବାକୁ ହେବ ବୋଲି ସେ କହିଛନ୍ତି । କରୋନା ସଂଗ୍ରାମରେ ଆଗରେ ଥିବା ପେଷାଦାର ସ୍ୱାସ୍ଥ୍ୟ କର୍ମଚାରୀ ଓ ସୁରକ୍ଷା ବଳଙ୍କୁ ସେ ଅଭିବାଦନ ଜଣାଇଛନ୍ତି । ଶ୍ରୀ ଶାହ କହିଛନ୍ତି ଯେ, ଡାକ୍ତର, ସ୍ଵାସ୍ଥ୍ୟକର୍ମୀ, ପରିମଳ କର୍ମଚାରୀ, ପୁଲିସ ଏବଂ ଅନ୍ୟାନ୍ୟ ନିରାପତ୍ତା ଦାୟିତ୍ଵରେ ଥିବା ବ୍ୟକ୍ତିଗଣ ଏଦିଗରେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଛନ୍ତି । ସେମାନଙ୍କ ସାହସ ଓ ଏଭଳି ଘଡିସନ୍ଧି ମୁହୂର୍ତ୍ତର ଉପଲବ୍ଧି ପ୍ରତ୍ୟେକ ଭାରତବାସୀଙ୍କୁ ଅନୁପ୍ରାଣିତ କରିଛି । ସମସ୍ତେ ନିର୍ଦ୍ଦେଶାବଳୀ ଅନୁସରଣ କରି ସେମାନଙ୍କୁ ସହଯୋଗ କରିବା ଆବଶ୍ୟକ । ଏଭଳି ଜଟିଳ ପରିସ୍ଥିତିରେ ଦେଶବାସୀଙ୍କୁ ଆଶ୍ଵାସନା ଦେବା ସହ ସମସ୍ତେ ପରସ୍ପରକୁ ସାହାଯ୍ୟ ଓ ସହଯୋଗ କରିବା ଆବଶ୍ୟକ ବୋଲି ସେ କହିଛନ୍ତି । ଶ୍ରୀ ଶାହା କହିଛନ୍ତି ଯେ, “ଦେଶର ସ୍ଵରାଷ୍ଟ୍ର ମନ୍ତ୍ରୀ ଭାବରେ ମୁଁ ଜନସାଧାରଣଙ୍କୁ ଆଶ୍ଵସ୍ତି କରୁଛି ଯେ, ଦେଶରେ ପର୍ଯ୍ୟାପ୍ତ ଖାଦ୍ୟ ସାମଗ୍ରୀ, ଔଷଧପତ୍ର ଓ ଅନ୍ୟାନ୍ୟ ନିତ୍ୟବ୍ୟବହାର୍ଯ୍ୟ ସାମଗ୍ରୀ ମହଜୁଦ ରହିଛି । ସେ ଦୃଷ୍ଟିରୁ କୌଣସି ବ୍ୟକ୍ତି ଚିନ୍ତା କରିବାର ଆବଶ୍ୟକ ନାହିଁ । ଏଥିସହିତ ଆର୍ଥିକ ସ୍ଵଚ୍ଛଳବର୍ଗର ଲୋକମାନେ ସେମାନଙ୍କ ପାଖାପାଖି ରହୁଥିବା ଗରିବ ଲୋକଙ୍କ ସାହାଯ୍ୟ ପାଇଁ ଆଗେଇ ଆସନ୍ତୁ” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ-ବ୍ରାଜିଲ-ଦକ୍ଷିଣ ଆଫ୍ରିକା-ଆମେରିକାର ମିଳିତ ବିବୃତି
ଆମେ, ଭାରତ, ବ୍ରାଜିଲ, ଦକ୍ଷିଣ ଆଫ୍ରିକା ଏବଂ ଯୁକ୍ତରାଷ୍ଟ୍ର ଆମେରିକାର ନେତାମାନେ ନୂଆଦିଲ୍ଲୀରେ ଅନୁଷ୍ଠିତ ଜି-୨୦ ନେତାମାନଙ୍କ ଶିଖର ସମ୍ମିଳନୀ ଅବସରରେ ଏକତ୍ରିତ ହୋଇଛୁ । ଆମର ପାରସ୍ପରିକ ଦୁନିଆ ପାଇଁ ସମସ୍ୟାର ସମାଧାନ କରିବା ଲାଗି ଆନ୍ତର୍ଜାତିକ ଆର୍ଥିକ ସହଯୋଗର ପ୍ରମୁଖ ମଞ୍ଚ ଭାବରେ ଜି-୨୦ ପ୍ରତି ଆମର ସହଭାଗୀ ପ୍ରତିବଦ୍ଧତାକୁ ଆମେ ଦୋହରାଇବା ନିମନ୍ତେ ଆମେ ଏକାଠି ହୋଇଛୁ ।
ଜି-୨୦ର ବର୍ତ୍ତମାନର ଅଧ୍ୟକ୍ଷତା ଏବଂ ପରବର୍ତ୍ତୀ ତିନୋଟି ଅଧ୍ୟକ୍ଷତା ଦାୟିତ୍ୱ ନିର୍ବାହ କରୁଥିବା ରାଷ୍ଟ୍ର ଭାବରେ ଆମେ ବିଶ୍ୱସ୍ତରୀୟ ସମସ୍ୟାର ମୁକାବିଲା କରିବା ପାଇଁ ଭାରତର ଜି-୨୦ ଅଧ୍ୟକ୍ଷତା ଅଧୀନରେ ହୋଇଥିବା ଐତିହାସିକ ପ୍ରଗତିକୁ ଆଗକୁ ବଢ଼ାଇବୁ । ଏହି ପରିପ୍ରେକ୍ଷୀରେ, ବିଶ୍ୱବ୍ୟାଙ୍କ ଅଧ୍ୟକ୍ଷଙ୍କ ସହ ମିଶି, ଆମେ ଉନ୍ନତ, ବୃହତ ଏବଂ ଅଧିକ ପ୍ରଭାବଶାଳୀ ବହୁପକ୍ଷୀୟ ବିକାଶ ବ୍ୟାଙ୍କ ନିର୍ମାଣ ପାଇଁ ଜି-୨୦ର ପ୍ରତିବଦ୍ଧତାକୁ ସ୍ୱାଗତ କରୁଛୁ । ଜି-୨୦ ମାଧ୍ୟମରେ ମିଳିତ ଭାବେ କାର୍ଯ୍ୟ କରି ଏକ ଉନ୍ନତ ଭବିଷ୍ୟତ ଦିଗରେ ଆମ ଲୋକମାନଙ୍କୁ ସମର୍ଥନ କରିବା ପାଇଁ ଆମେ କ'ଣ କରିପାରିବୁ ତାହା ଏହି ପ୍ରତିବଦ୍ଧତାରେ ପ୍ରତିଫଳିତ ହେଉଛି।
ସାମାଜିକ ନ୍ୟାୟ ଓ ସଶକ୍ତିକରଣ ମନ୍ତ୍ରଣାଳୟ
ଅନୁସୂଚୀତ ଜାତି / ଅନୁସୂଚୀତ ଜନଜାତିଙ୍କ ଉପରେ ଅତ୍ୟାଚାର ବିରୋଧରେ ଜାତୀୟ ହେଲ୍ପଲାଇନର ଶୁଭାରମ୍ଭ
ଟୋଲ୍ ଫ୍ରି ନମ୍ବର ‘‘14566’’ ହିନ୍ଦୀ, ଇଂରାଜୀ ଓ ଆଞ୍ଚଳିକ ଭାଷାରେ ଉପଲବ୍ଧ
ଅନୁସୂଚୀତ ଜାତି ଓ ଅନୁସୂଚୀତ ଜନଜାତି  ଅଧିନିୟମ, 1989 ର ଉପଯୁକ୍ତ କାର୍ଯ୍ୟାନ୍ବୟନକୁ ସୁନିଶ୍ଚିତ କରିବ ଏନଏଚଏଏ
ଏନଏଚଏଏ ପ୍ରତି ଅଭିଯୋଗର ପଞ୍ଜୀକରଣକୁ ଏକ ଏଫଆଇଆର ଭାବରେ ଗ୍ରହଣ କରିବ ବୋଲି କହିଛନ୍ତି ଡା. ବିରେନ୍ଦ୍ର କୁମାର
ଅନୁସୂଚୀତ ଜାତି / ଅନୁସୂଚୀତ ଜନଜାତିଙ୍କ ଉପରେ ଅତ୍ୟାଚାର ଓ ଭେଦଭାବକୁ ସମାପ୍ତ କରିବା ହେଉଛି ଆମର ପ୍ରାଥମିକ ଉଦ୍ଦେଶ୍ୟ : ଡା. ବିରେନ୍ଦ୍ର କୁମାର
କେନ୍ଦ୍ର ସାମାଜିକ ନ୍ୟାୟ ଓ ସଶକ୍ତିକରଣ ମନ୍ତ୍ରୀ ଡା. ବିରେନ୍ଦ୍ର କୁମାର ଅତ୍ୟାଚାର ବିରୋଧରେ ଜାତୀୟ ହେଲ୍ପଲାଇନ  ର ଆଜି ଶୁଭାରମ୍ଭ କରିଛନ୍ତି। ଏହି ହେଲ୍ପଲାଇନଟି ଶୁଳ୍କମୁକ୍ତ ନମ୍ବର ‘‘14566’’ ରେ ସାରା ଦେଶରେ ସର୍ବଦା ହିନ୍ଦୀ, ଇଂରାଜୀ ଓ ରାଜ୍ୟ /କେନ୍ଦ୍ର ଶାସିତ ଅଞ୍ଚଳର ଆଞ୍ଚଳିକ ଭାଷାରେ ଉପଲବ୍ଧ ହେବ।
ଏହି ହେଲ୍ପ ଲାଇନ ନମ୍ବର ଅନୁସୂଚୀତ ଜାତି ଓ ଅନୁସୂଚୀତ ଜନଜାତି   ଅଧିନିୟମ, 1989 ର ଉପଯୁକ୍ତ କାର୍ଯ୍ୟାନ୍ବୟନକୁ ସୁନିଶ୍ଚିତ କରିବ। ଏହି ସେବାକୁ ସାରା ଦେଶରେ ଯେକୌଣସି ଟେଲିକମ ଅପରେଟରରେ ମୋବାଇଲ୍ ବା ଲ୍ୟାଣ୍ଡ ଲାଇନ୍ ନମ୍ବରରୁ ଭଏସ କଲ୍/ ଭିଓଆଇପି ମାଧ୍ୟମରେ ଉପଲବ୍ଧ କରାଯାଇପାରିବ। ଏହି ପିଓଏ ଅଧିନିୟମର ମୁଖ୍ୟ ଉଦ୍ଦେଶ୍ୟ ହେଉଛି ଅନୁସୂଚୀତ ଜାତି  ଓ ଅନୁସୂଚୀତ ଜନଜାତି  ଙ୍କ ଉପରେ ହେଉଥିବା ଅତ୍ୟାଚାରର ପ୍ରତିକାର କରିବା।
ଏହା ମଧ୍ୟ ଏକ ୱେବଭିତ୍ତିକ ସେଲ୍ଫ ସର୍ଭିସ୍ ପୋର୍ଟାଲ୍ ଭାବରେ କାର୍ଯ୍ୟ କରିବ। ଏନଏଚଏଏ ଅତ୍ୟାଚାରର ପ୍ରତିକାର  ଅଧିନିୟମ 1989 ଓ ନାଗରିକ ଅଧିକାରର ସୁରକ୍ଷା  ଅଧିନିୟମ, 1955 ର ବିଭିନ୍ନ ବ୍ୟବସ୍ଥା ସମ୍ବନ୍ଧରେ ଜନସାଧାରଣଙ୍କ ମଧ୍ୟରେ ସଚେତନତା ସୃଷ୍ଟି କରିବ। ଏହାର ଉଦ୍ଦେଶ୍ୟ ହେଉଛି ସମସ୍ତଙ୍କୁ ସୁରକ୍ଷା ପ୍ରଦାନ କରିବା ସହିତ ଭେଦଭାବର ସମାପ୍ତି କରିବା। ଏହା ନିଶ୍ଚିତ କରିବ ଯେ ପ୍ରତ୍ୟେକ ଅଭିଯୋଗ ଏଫ୍ଆଇଆର୍ ଭାବରେ ପଞ୍ଜୀକୃତ ହୋଇଛି, ରିଲିଫ୍ ପ୍ରଦାନ କରାଯାଇଛି, ସମସ୍ତ ପଞ୍ଜୀକୃତ ଅଭିଯୋଗର ଯାଞ୍ଚ କରାଯାଇଛି ଏବଂ ଦାଖଲ ହୋଇଥିବା ସମସ୍ତ ଚାର୍ଜସିଟ୍ ନିଷ୍ପତ୍ତି ପାଇଁ କୋର୍ଟରେ ଦାଖଲ କରାଯାଇଛି ଏବଂ ଏହାକୁ ଆଇନରେ ଦିଆଯାଇଥିବା ସମୟସୀମା ମଧ୍ୟରେ କରାଯିବ।
 ହେଲ୍ପଲାଇନ ସମ୍ବନ୍ଧରେ ମୌଳିକ ସବିଶେଷ :
- ଶୁଳ୍କମୁକ୍ତ ସେବା
- ଏହି ସେବାକୁ ସାରା ଦେଶରେ ଯେକୌଣସି ଟେଲିକମ ଅପରେଟରରେ ମୋବାଇଲ୍ ବା ଲ୍ୟାଣ୍ଡ ଲାଇନ୍ ନମ୍ବରରୁ ଭଏସ କଲ୍/ ଭିଓଆଇପି ମାଧ୍ୟମରେ ଉପଲବ୍ଧ କରାଯାଇପାରିବ।
- ସେବାର ଉପଲବ୍ଧ : ଦିନ ରାତି
- ଏହି ସେବା ହିନ୍ଦୀ, ଇଂରାଜୀ ଓ ରାଜ୍ୟ /କେନ୍ଦ୍ର ଶାସିତ ଅଞ୍ଚଳର ଆଞ୍ଚଳିକ ଭାଷାରେ ଉପଲବ୍ଧ ହୋଇପାରିବ।
- ମୋବାଇଲ ଆପ୍ଲିକେସନ ମଧ୍ୟ ଉପଲବ୍ଧ ରହିଛି
 ହେଲ୍ପଲାଇନର ବୈଶିଷ୍ଟ୍ୟ :-
- ଅଭିଯୋଗ ନିବାରଣ : ପୀଡ଼ିତ/ ଅଭିଯୋଗକାରୀ/ ଏନଜିଓ ମାନଙ୍କ ଠାରୁ ପିସିଆର ଅଧିନିୟମ 1955 ଓ ପିଓଏ ଅଧିନିୟମ 1989 ର ଅଣ-ଅନୁପାଳନ କ୍ଷେତ୍ରରେ ଗ୍ରହଣ କରାଯାଇଥିବା ପ୍ରତ୍ୟେକ ଅଭିଯୋଗ ପାଇଁ ଡକେଟ୍ ନମ୍ବର ପ୍ରଦାନ କରାଯିବ।
- ଟ୍ରାକିଂ ସିଷ୍ଟମ : ଅଭିଯୋଗର ସ୍ଥିତିକୁ ଅଭିଯୋଗକାରୀ / ଏନଜିଓ ମାନଙ୍କ ଦ୍ବାରା ଅନଲାଇନ ମାଧ୍ୟମରେ ଯାଞ୍ଚ କରାଯାଇପାରିବ।
- ଅଧିନିୟମର ଅଟୋ ଅନୁପାଳନ : ପୀଡିତାଙ୍କ ସହ ଜଡିତ କାର୍ଯ୍ୟଗୁଡ଼ିକର ପ୍ରତ୍ୟେକ ବ୍ୟବସ୍ଥାକୁ ଅନୁଧ୍ୟାନ କରାଯିବ ଏବଂ ବାର୍ତ୍ତା / ଇ-ମେଲ ପଠାଇବା ସହିତ ରାଜ୍ୟ / କେନ୍ଦ୍ର ଶାସିତ ଅଞ୍ଚଳର କାର୍ଯ୍ୟକାରୀ କର୍ତ୍ତୃପକ୍ଷଙ୍କ ସହ ଯୋଗାଯୋଗ / ରିମାଇଣ୍ଡର ଜରିଆରେ ଏହି ଅଧିନିୟମର ଅନୁପାଳନ ସୁନିଶ୍ଚିତ କରାଯିବ।
- ସଚେତନତା ସୃଷ୍ଟି : ଯେକୌଣସି ଅନୁସନ୍ଧାନକୁ ଆଇଭିଆର ବା ହିନ୍ଦୀ, ଇଂରାଜୀ ଓ ଆଞ୍ଚଳିକ ଭାଷାରେ ଉତ୍ତର ପ୍ରଦାନ କରାଯିବ।
- ରାଜ୍ୟ / ୟୁଟି ପାଇଁ ଡାସବୋର୍ଡ଼ : କେନ୍ଦ୍ରୀୟ ପ୍ରାୟୋଜିତ ଯୋଜନାର ଭିଜନ  ର ଡ୍ୟାସବୋର୍ଡରେ ରାଜ୍ୟ / କେନ୍ଦ୍ର ଶାସିତ ଅଞ୍ଚଳର କେପିଆଇ ଗୁଡିକ ଉପଲବ୍ଧ ହେବ ଯାହା ପିସିଆର ଅଧିନିୟମ, 1955 ଏବଂ ପିଓଏ ଅଧିନିୟମ, 1989 କାର୍ଯ୍ୟକାରୀ କରିବା ପାଇଁ ଉଦ୍ଦିଷ୍ଟ।
- ମତାମତ ପ୍ରଣାଳୀ ଉପଲବ୍ଧ ରହିଛି
- ଗୋଟିଏ ପଏଣ୍ଟରେ ଯୋଗାଯୋଗ ବିଷୟକୁ ମଧ୍ୟ ଗ୍ରହଣ କରାଯାଇଛି।
BS
(Visitor Counter : 142
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମୟରେ ଦେଶରେ 41 ହଜାରରୁ ଊର୍ଦ୍ଧ୍ଵ ଆୟୁଷ୍ମାନ ଭାରତ-ସ୍ଵାସ୍ଥ୍ୟ ଏବଂ ଆରୋଗ୍ୟ କେନ୍ଦ୍ର ଜରିଆରେ ସାର୍ବଜନୀନ ଓ ବିସ୍ତୃତ ପ୍ରାଥମିକ ଚିକିତ୍ସା ସେବା ପ୍ରଦାନ
• ବିଗତ 5 ମାସ ମଧ୍ୟରେ 8.8 କୋଟି ହିତାଧିକାରୀ ଉପକୃତ
ଆୟୁଷ୍ମାନ ଭାରତର ମୁଖ୍ୟ ଅବଲମ୍ବନ ଭାବେ ପରିଚିତ ସ୍ୱାସ୍ଥ୍ୟ ଓ ଆରୋଗ୍ୟ କେନ୍ଦ୍ର ସାର୍ବଜନୀନ ପ୍ରାଥମିକ ସ୍ଵାସ୍ଥ୍ୟସେବା ପ୍ରଦାନ କରାଯାଉଛି । 2022 ସୁଦ୍ଧା 1.5 ଲକ୍ଷ ଉପସ୍ୱାସ୍ଥ୍ୟ କେନ୍ଦ୍ର ଓ ପ୍ରାଥମିକ ସ୍ୱାସ୍ଥ୍ୟ କେନ୍ଦ୍ରକୁ ସ୍ୱାସ୍ଥ୍ୟ ଓ ଆରୋଗ୍ୟ କେନ୍ଦ୍ର ରେ ପରିଣତ କରିବା ଲାଗି ଲକ୍ଷ୍ୟ ରଖାଯାଇଛି ।
କରୋନା ସଂକ୍ରମଣ ଦେଶରେ ଏଚଡବ୍ଲୁସିଗୁଡିକ ପର୍ଯ୍ୟାପ୍ତ ସ୍ଵାସ୍ଥ୍ୟସେବା ଯୋଗାଇ ଦେବାର ଉଦାହରଣ ପରିଲକ୍ଷିତ ହୋଇଛି । ଝାଡଖଣ୍ଡରେ ଜନସ୍ୱାସ୍ଥ୍ୟ ସର୍ଭେ ସପ୍ତାହ କାଳରେ ଏଚଡବ୍ଲୁସିର ସଦସ୍ୟମାନେ ସର୍ଦ୍ଦି, ଜ୍ଵର, ଶ୍ଵାସକ୍ରିୟା ଜନିତ ରୋଗର ଲକ୍ଷଣ ଥିବା ଲୋକମାନଙ୍କର କରୋନା ସଂକ୍ରମଣ ପରୀକ୍ଷା କରାଇଛନ୍ତି । ଓଡିଶାର ସୁବଳୟାଠାରେ ଏଚଡବ୍ଲୁସିର ସଦସ୍ୟମାନେ ଲୋକମାନଙ୍କର ସ୍ୱାସ୍ଥ୍ୟ ପରୀକ୍ଷା କରିବା ସହ କରୋନା ସଂକ୍ରମଣ କାଳରେ ପ୍ରତିଷେଧକମୂଳକ ବ୍ୟବସ୍ଥା ଗ୍ରହଣ ସମ୍ପର୍କରେ ଜନସଚେତନତା ସୃଷ୍ଟି କରିଛନ୍ତି । ଏଗୁଡିକ ମଧ୍ୟରେ ସାବୁନରେ ବାରମ୍ବାର ହାତ ଧୋଇବା, ବାହାରକୁ ଯିବାବେଳେ ମାସ୍କ ପରିଧାନ, ସାମାଜିକ ଦୂରତା ରକ୍ଷା ଇତ୍ୟାଦି ଅନ୍ତର୍ଭୁକ୍ତ । ଏହାଛଡା ସେମାନେ ପ୍ରବାସୀ ମାନଙ୍କ ପାଇଁ ସୁସ୍ଥତାର ଅଧିବେଶନମାନ ଆୟୋଜନ କରିଛନ୍ତି । ରାଜସ୍ଥାନର ଗ୍ରାନ୍ଧିଠାରେ ଏଚଡବ୍ଲୁସି ଟିମ ସ୍ଥାନୀୟ ଜିଲ୍ଲା ପ୍ରଶାସନକୁ ବିକାନୀର, ଯୋଧପୁର ସୀମା ତନଖି ଫାଟକ ନିକଟରେ ଆସୁଥିବା ବ୍ୟକ୍ତିମାନଙ୍କର ସମ୍ଭାବ୍ୟ କରୋନା ପରୀକ୍ଷାରେ ସାହାଯ୍ୟ କରିଛନ୍ତି । ସେହିପରି ମେଘାଳୟଠାରେ ସେମାନେ ବିଭିନ୍ନ ଗୋଷ୍ଠୀ ମୁଖିଆ ଓ ବିଦ୍ୟାଳୟ ଶିକ୍ଷକମାନଙ୍କୁ କରୋନା ସଂକ୍ରମଣ ନେଇ ପ୍ରତିଷେଧକ ବ୍ୟବସ୍ଥା ବିଷୟରେ ବୁଝାଇଛନ୍ତି ।
ଗତ ଫେବୃଆରୀ ପହିଲାରୁ ଆଜି ପର୍ଯ୍ୟନ୍ତ 5 ମାସ ମଧ୍ୟରେ ପ୍ରାୟ 8.8 କୋଟି ହିତାଧିକାରୀ ଉପକୃତ ହୋଇଛନ୍ତି । ଏହା ଗତ ଏପ୍ରିଲ 2018ରୁ ଜାନୁଆରୀ 31, 2020ର ଅବଧି ଅର୍ଥାତ 21 ମାସ ମଧ୍ୟରେ ହୋଇଥିବା ଉପଚାର ସହ ସମାନ । ଲକଡାଉନ କାଳରେ ବିଭିନ୍ନ ପ୍ରତିବନ୍ଧକ ସତ୍ଵେ ଏଭଳି ପଦକ୍ଷେପ ନିଆଯାଇଛି । ଏହାଛଡା ଗତ 5 ମାସ ମଧ୍ୟରେ ଏଚଡବ୍ଲୁସି ପକ୍ଷରୁ 1.41 କୋଟି ଲୋକଙ୍କ ଉଚ୍ଚ ରକ୍ତଚାପ, 1.13 କୋଟି ଲୋକଙ୍କ ମଧୁମେହ, 1.34 କୋଟି ଲୋକଙ୍କ ମୁଖଗହ୍ଵର, ସ୍ତନ ଓ ଗ୍ରୀବା ରୋଗର ଲକ୍ଷଣ ପରୀକ୍ଷା କରାଯାଇଛି । ଏଚଡବ୍ଲୁସି ପକ୍ଷରୁ 5.62 ଲକ୍ଷ ଉଚ୍ଚ ରକ୍ତଚାପ ରୋଗୀ ଓ 3.77 ଲକ୍ଷ ମଧୁମେହ ରୋଗୀଙ୍କୁ କେବଳ ଜୁନ ମାସରେ ଔଷଧ ପ୍ରଦାନ କରାଯାଇଛି । 6.53 ଲକ୍ଷ ରୋଗ ଓ ସୁସ୍ଥତା କାର୍ଯ୍ୟକ୍ରମ ଦେଶବ୍ୟାପୀ କରୋନା ଆରମ୍ଭ କାଳରୁ ଏଚଡବ୍ଲୁସି ପକ୍ଷରୁ କରାଯାଇଛି ।
କୋଭିଡ-19 ବୈଶ୍ଵିକ ମହାମାରୀ କାଳରେ କରୋନା ସଂକ୍ରମଣ ସହ ଅନ୍ୟାନ୍ୟ ରୋଗ ପାଇଁ ମଧ୍ୟ ଏଚଡବ୍ଲୁସି ପକ୍ଷରୁ କାର୍ଯ୍ୟ କରାଯାଇଛି । ଗତ ଜାନୁଆରୀରୁ ଜୁନ ମାସ ମଧ୍ୟରେ 12,425 ଏଚଡବ୍ଲୁସି କାର୍ଯ୍ୟକ୍ଷମ ହେବା ଫଳରେ ମୋଟ ଏଚଡବ୍ଲୁସି ସଂଖ୍ୟା 29,365ରୁ 41,790କୁ ବୃଦ୍ଧି ପାଇଛି । କୋଭିଡ ବ୍ୟତୀତ ଅନ୍ୟାନ୍ୟ ରୋଗ ପାଇଁ ମଧ୍ୟ ଯେପରି ସାହାଯ୍ୟ ସହଯୋଗ କରାଯିବ ସେଥିପ୍ରତି ସିଡବ୍ଲୁସିର ସଦସ୍ୟମାନେ କଡା ନଜର ରଖିଛନ୍ତି । ଏଚଡବ୍ଲୁସି ଟିମ ମଧ୍ୟ ଅଣସଂକ୍ରମିତ ରୋଗୀମାନଙ୍କର ତାଲିକା ପ୍ରସ୍ତୁତ କରିବା ସହ ଯେଉଁମାନେ ଅନ୍ୟାନ୍ୟ ଜଟିଳ ରୋଗର ଶିକାର ହୋଇଛନ୍ତି ସେମାନେ ଯେପରି ସଂକ୍ରମଣର ଶିକାର ନହୁଅନ୍ତି ସେଥିପାଇଁ ପରାମର୍ଶ ଦେଇଛନ୍ତି । ଏଚଡବ୍ଲୁସି ପକ୍ଷରୁ ଟୀକାକରଣ କାର୍ଯ୍ୟକ୍ରମ ମଧ୍ୟ ହାତକୁ ନିଆଯାଇଛି । ରାଜଯକ୍ଷ୍ମା, କୁଷ୍ଠ, ଉଚ୍ଚ ରକ୍ତଚାପ ଓ ମଧୁମେହ ରୋଗୀଙ୍କ ପାଇଁ ଏଚଡବ୍ଲୁସି ଟିମ ପକ୍ଷରୁ ଔଷଧ ମଧ୍ୟ ବିତରଣ କରାଯାଇଛି । ସ୍ୱାସ୍ଥ୍ୟ ଓ ସୁସ୍ଥତା କେନ୍ଦ୍ର ପକ୍ଷରୁ ସମାଜରେ ପ୍ରାଥମିକ ସ୍ୱାସ୍ଥ୍ୟ ସେବାର ସୁବିଧା କରାଯିବା ସହ ବୈଶ୍ଵିକ ମହାମାରୀ ପାଇଁ ମଧ୍ୟ ସିଡବ୍ଲୁସି କାର୍ଯ୍ୟ କରୁଛି ।
ନିର୍ବାଚନ ଆୟୋଗ
ବିହାର ବିଧାନସଭା ସାଧାରଣ ନିର୍ବାଚନ 2020 - କାର୍ଯ୍ୟସୂଚୀ
ଭାରତର ନିର୍ବାଚନ ଆୟୋଗ ଆଜି ବିହାର ବିଧାନସଭା 2020 ସାଧାରଣ ନିର୍ବାଚନ ପାଇଁ କାର୍ଯ୍ୟସୂଚୀ ଘୋଷଣା କରିଛନ୍ତି ।
କାର୍ଯ୍ୟସୂଚୀ ଦେଖିବାକୁ ଏହି ଲିଙ୍କରେ କ୍ଲିକ୍ କରନ୍ତୁ:
https://static.pib.gov.in/WriteReadData/userfiles/Press_Note_Bihar_2020%20Final.pdf
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦ୍ବିତୀୟ ଭାରତ ନୋର୍ଡିକ୍ ଶିଖର ସମ୍ମିଳନୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦ୍ବିତୀୟ ଭାରତ-ନୋର୍ଡିକ ଶିଖର ସମ୍ମିଳନୀରେ ଡେନମାର୍କର ପ୍ରଧାନମନ୍ତ୍ରୀ ସୁଶ୍ରୀ ମେଟେ ଫେଡିରିକ୍ସେନ, ଆଇସଲ୍ୟାଣ୍ଡର ପ୍ରଧାନମନ୍ତ୍ରୀ ସୁଶ୍ରୀ କାଟରିନା ଜାକୋବ୍ସଡୋଟିର, ନରୱେର ପ୍ରଧାନମନ୍ତ୍ରୀ ଶ୍ରୀ ଜୋନାସ ଗହର ଷ୍ଟୋର, ସ୍ବିଡେନର ପ୍ରଧାନମନ୍ତ୍ରୀ ସୁଶ୍ରୀ ମେଣ୍ଡେଲିନା ଏଣ୍ଡରସନ ଏବଂ ଫିନଲାଣ୍ଡର ପ୍ରଧାନମନ୍ତ୍ରୀ ସୁଶ୍ରୀ ସନା ମାରିନଙ୍କ ସହିତ ଭାଗ ନେଇଛନ୍ତି।
ଏହି ଶିଖର ସମ୍ମିଳନୀ 2018 ରେ ଷ୍ଟକହୋମରେ ପ୍ରଥମ ଭାରତ-ନୋର୍ଡିକ୍ ଶିଖର ସମ୍ମିଳନୀ ପରେ ଭାରତ-ନୋର୍ଡିକ ସମ୍ବନ୍ଧରେ ହୋଇଥିବା ପ୍ରଗତିର ସମୀକ୍ଷା କରିବାର ସୁଯୋଗ ପ୍ରଦାନ କରିଛି। ମହାମାରୀ ପରେ ଆର୍ଥିକ ସୁଧାର , ଜଳବାୟୁ ପରିବର୍ତ୍ତନ, କ୍ରମାଗତ ବିକାଶ, ନୂତନତା, ଡିଜିଟାଲକରଣ ଏବଂ ସବୁଜ ଏବଂ ସ୍ବଚ୍ଛ ବିକାଶ ଆଦି କ୍ଷେତ୍ରରେ ବହୁମୁଖୀ ବିଷୟ ଉପରେ ଆଲୋଚନା ହୋଇଛି।
ସ୍ଥାୟୀ ମହାସାଗର ପରିଚାଳନା ଉପରେ ବିଶେଷ ଧ୍ୟାନ ପ୍ରଦାନ କରି ସାମୁଦ୍ରିକ କ୍ଷେତ୍ରରେ ସହଯୋଗ ଉପରେ ମଧ୍ୟ ଚର୍ଚ୍ଚା ହୋଇଛି। ପ୍ରଧାନମନ୍ତ୍ରୀ ନୋର୍ଡିକ୍ କମ୍ପାନୀଗୁଡ଼ିକୁ ବିଶେଷ ଭାବରେ ଭାରତର ସାଗରମାଳା ପ୍ରକଳ୍ପ ସମେତ ଜଳ ସମ୍ପର୍କିତ  ଅର୍ଥବ୍ୟବସ୍ଥା କ୍ଷେତ୍ରରେ ନିବେଶ କରିବା ପାଇଁ ଆମନ୍ତ୍ରିତ କରିଛନ୍ତି।
ଆର୍କଟିକ୍ କ୍ଷେତ୍ରରେ ନୋର୍ଡିକ୍ କ୍ଷେତ୍ର ସହିତ ଭାରତର ସହଯୋଗ ଉପରେ ଆଲୋଚନା ହୋଇଛି। ପ୍ରଧାନମନ୍ତ୍ରୀ କହିଛନ୍ତି ଯେ ଭାରତର ଆର୍କଟିକ୍ ନୀତି, ଆର୍କଟିକ୍ କ୍ଷେତ୍ରରେ ଭାରତ-ନୋର୍ଡିକ୍ ସହଯୋଗର ସଂପ୍ରସାରଣ ପାଇଁ ଏକ ଉତ୍ତମ ରୂପରେଖ ପ୍ରସ୍ତୁତ କରିବ।
ପ୍ରଧାନମନ୍ତ୍ରୀ ନୋର୍ଡିକ ଦେଶର ସୋଭରେନ ୱେଲଥ ଫଣ୍ଡକୁ ଭାରତରେ ନିବେଶ ପାଇଁ ଆମନ୍ତ୍ରିତ କରିଛନ୍ତି।
କ୍ଷେତ୍ରୀୟ ଏବଂ ବିଶ୍ବ ଘଟଣାକ୍ରମରେ ମଧ୍ୟ ଆଲୋଚନା ହୋଇଛି।
ଶିଖର ସମ୍ମିଳନୀ ପରେ ଏକ ସଂଯୁକ୍ତ ବକ୍ତବ୍ୟର ଗ୍ରହଣ କରାଯାଇଛି, ଯାହାକୁ ଏଠାରେ ଦେଖା ଯାଇପାରିବ।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଇନ୍ଦିବୋର ଦେଉରିଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ବିଶିଷ୍ଟ ବୁଦ୍ଧିଜୀବୀ ଶ୍ରୀ ଇନ୍ଦିବୋର ଦେଉରିଙ୍କ ବିୟୋଗରେ ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଦ୍ୱାରା ହୋଇଥିବା ଏକ ଟ୍ୱିଟରେ କୁହାଯାଇଛି;
“ଶ୍ରୀ ଇନ୍ଦିବୋର ଦେଉରି ଜୀଙ୍କ ବିୟୋଗରେ ଦୁଃଖିତ । ସାହିତ୍ୟ, ସଂସ୍କୃତି ଓ ଶିକ୍ଷା ଜଗତ ପ୍ରତି ତାଙ୍କର ସମୃଦ୍ଧ ଅବଦାନ ଥିଲା । ତାଙ୍କ ପରିବାର ଓ ଶୁଭେଚ୍ଛୁଙ୍କୁ ସମବେଦନା । ଓମ ଶାନ୍ତି: ପ୍ରଧାନମନ୍ତ୍ରୀ@narendramodi”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡା ୨୦୨୨ ରେ ତୀରନ୍ଦାଜୀ ମିଶ୍ରିତ ଦଳ କମ୍ପାଉଣ୍ଡ ପ୍ରତିଯୋଗିତାରେ ଜ୍ୟୋତି ସୁରେଖା ଭେନ୍ନମ୍ ଏବଂ ଓଜସ୍ ଜିତିଥିବା ସ୍ୱର୍ଣ୍ଣ ପଦକକୁ ନେଇ ପ୍ରଧାନମନ୍ତ୍ରୀ ଉତ୍ସବ ପାଳନ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜ୍ୟୋତି ସୁରେଖା ଭେନ୍ନମ୍ ଏବଂ ଓଜସ୍ଙ୍କୁ ହାଙ୍ଗଜୋ ଠାରେ ଚାଲିଥିବା ଏସୀୟ କ୍ରୀଡା ୨୦୨୨ ରେ ତୀରନ୍ଦାଜୀ ମିଶ୍ରିତ ଦଳ କମ୍ପାଉଣ୍ଡ ପ୍ରତିଯୋଗିତାରେ ସ୍ୱର୍ଣ୍ଣ ପଦକ ଜିତିଥିବାରୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ X ରେ ପୋଷ୍ଟ କରିଛନ୍ତି
“ଏସୀୟ କ୍ରୀଡାରେ ତୀରନ୍ଦାଜରେ ପ୍ରଥମ ସ୍ୱର୍ଣ୍ଣ ପଦକ!
ଜ୍ୟୋତି ସୁରେଖା ଭେନ୍ନମ୍ ଏବଂ ଓଜସ୍ ଙ୍କୁ ଅନେକ ଅନେକ ଶୁଭେଚ୍ଛା, ଯେଉଁମାନେ ତୀରନ୍ଦାଜୀ ମିକ୍ସଡ୍ ଟିମ୍ କମ୍ପାଉଣ୍ଡ୍ ପ୍ରତିଯୋଗିତାରେ ଭଲ ପ୍ରଦର୍ଶନ କରିଛନ୍ତି, ଯାହା ଏକ ଉପଯୁକ୍ତ ପୋଡିୟମ୍ ସମାପ୍ତି ଦେଇଛି । ସେମାନଙ୍କର ଅସାଧାରଣ କୌଶଳ, ସଠିକତା ଏବଂ ଦଳଗତ କାର୍ଯ୍ୟ ବହୁତ ଭଲ ଫଳାଫଳକୁ ନିଶ୍ଚିତ କରିଛି । ସେମାନଙ୍କୁ ଅଭିନନ୍ଦନ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୂର୍ବତନ ପରମାଣୁ ଶକ୍ତି ଆୟୋଗ ଅଧ୍ୟକ୍ଷ ଡଃ ଶ୍ରୀକୁମାର ବାନାର୍ଜୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପୂର୍ବତନ ପରମାଣୁ ଶକ୍ତି ଆୟୋଗ ଅଧ୍ୟକ୍ଷ ଡଃ ଶ୍ରୀକୁମାର ବାନାର୍ଜୀଙ୍କ ବିୟୋଗରେ ପ୍ରଧାନମନ୍ତ୍ରୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ଡକ୍ଟର ଶ୍ରୀକୁମାର ବାନାର୍ଜୀ ଭାରତୀୟ ବିଜ୍ଞାନ, ବିଶେଷକରି ପରମାଣୁ ଶକ୍ତି ଏବଂ ଧାତବ ବିଦ୍ୟା କ୍ଷେତ୍ରରେ ତାଙ୍କର ଅତୁଳନୀୟ ଅବଦାନ ପାଇଁ ସ୍ମରଣୀୟ ହୋଇ ରହିବେ । ସେ ଜଣେ ଉଲ୍ଲେଖନୀୟ ପରାମର୍ଶଦାତା ତଥା ଅନୁଷ୍ଠାନ ନିର୍ମାଣକାରୀ ମଧ୍ୟ ଥିଲେ । ତାଙ୍କ ବିୟୋଗରେ ମୁଁ ବିଶେଷଭାବେ ମର୍ମାହତ । ତାଙ୍କ ପରିବାର ପ୍ରତି ମୋର ସମବେଦନା । ଓମ୍ ଶାନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତର ପ୍ରଦେଶରୁ ରାଜ୍ୟସଭା ସାଂସଦ ଶ୍ରୀ ହରଦ୍ୱାର ଦୁବେଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଉତ୍ତର ପ୍ରଦେଶରୁ ରାଜ୍ୟସଭା ସାଂସଦ ଶ୍ରୀ ହରଦ୍ୱାର ଦୁବେଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଭାଜପାର କର୍ମଠ ସାଂସଦ ହରଦ୍ୱାର ଦୁବେ ଜୀଙ୍କ ବିୟୋଗରେ ଗଭୀର ମର୍ମାହତ । ସେ ତୃଣମୂଳ ସ୍ତର ସହ ଜଡିତ ଏମିତି ଜଣେ ନେତା ଥିଲେ, ଯିଏ ଉତ୍ତର ପ୍ରଦେଶର ବିକାଶ ଯାତ୍ରାରେ ନିଜର ଗୁରୁତ୍ୱପୂର୍ଣ୍ଣ ଯୋଗଦାନ ପାଇଁ ସଦା ସ୍ମରଣୀୟ ହୋଇ ରହିବେ । ଶୋକର ଏହି ମୁହୂର୍ତ୍ତରେ ଭଗବାନ ତାଙ୍କ ଆତ୍ମୀୟସ୍ୱଜନ ଓ ପ୍ରଶଂସକଙ୍କୁ ଶକ୍ତି ପ୍ରଦାନ କରନ୍ତୁ । ଓମ ଶାନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପରୀକ୍ଷା ସମ୍ପର୍କରେ ସ୍ୱରଚିତ କବିତା ଶେୟାର କରିଥିବାରୁ କେଭି ଓଏନଜିସି, ଡେରାଡୁନର ଛାତ୍ରୀ କୁମାରୀ ଦୀୟାଙ୍କୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପରୀକ୍ଷା ସମ୍ପର୍କରେ ସ୍ୱରଚିତ କବିତା ଶେୟାର କରିଥିବା କେଭି ଓଏନଜିସି, ଡେରାଡୁନର ଛାତ୍ରୀ କୁମାରୀ ଦୀୟାଙ୍କୁ ପ୍ରଶଂସା କରିଛନ୍ତି ।
କେନ୍ଦ୍ରୀୟ ବିଦ୍ୟାଳୟ ସଂଗଠନର ଏକ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଖୁବ ସୃଜନଶୀଳ! ଚିନ୍ତାମୁକ୍ତ ପରୀକ୍ଷା ସବୁଠାରୁ ଭଲ ପରୀକ୍ଷା । ଆମେ ଚଳିତ ମାସ ୨୭ ତାରିଖରେ #ParikshaPeCharcha2023ରେ ଏ ସମ୍ପର୍କରେ ଅଧିକ ଆଲୋଚନା କରିବା ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସର୍ବାଧିକ ଆବଶ୍ୟକତା ରହିଥିବା ଲୋକଙ୍କୁ ସର୍ବପ୍ରଥମେ ଟୀକା ଦିଆଯିବ : ପ୍ରଧାନମନ୍ତ୍ରୀ
ଭାରତ ନିଜର ଟୀକାକରଣ ଅଭିଯାନରେ ମାନବ-କୈନ୍ଦ୍ରିକ ଦୃଷ୍ଟିକୋଣ ଦ୍ୱାରା ପରିଚାଳିତ ହେଉଛି : ପ୍ରଧାନମନ୍ତ୍ରୀ
ସତର୍କତା ବଜାୟ ରଖିବା ଏବଂ ଟୀକା ପ୍ରୋଟୋକଲ ପାଳନ କରିବା ଲାଗି ପ୍ରଧାନମନ୍ତ୍ରୀଙ୍କ ପରାମର୍ଶ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଭାରତର କୋଭିଡ-19 ଟୀକାକରଣ ଅଭିଯାନ ଅତ୍ୟନ୍ତ ମାନବୀୟ ଏବଂ ମହତ୍ୱପୂର୍ଣ୍ଣ ସିଦ୍ଧାନ୍ତ ଉପରେ ଆଧାରିତ । ସେ କହିଥିଲେ ଯେ ସର୍ବାଧିକ ଆବଶ୍ୟକତା ରହିଥିବା ଲୋକମାନଙ୍କୁ ସର୍ବପ୍ରଥମେ ଟୀକା ଦିଆଯିବ। ପ୍ରଧାନମନ୍ତ୍ରୀ କହିଥିଲେ ଯେ ଯେଉଁ ଲୋକମାନଙ୍କ ପ୍ରତି ଅଧିକ ସଂକ୍ରମଣର ଆଶଙ୍କା ରହିଥିବ, ସେମାନଙ୍କୁ ପ୍ରଥମେ ଟୀକା ଦିଆଯିବ। ସେ କହିଥିଲେ ଯେ ଆମର ଡାକ୍ତର, ନର୍ସ, ସ୍ୱାସ୍ଥ୍ୟ କର୍ମୀ ଓ ଡାକ୍ତରଖାନାର ସଫେଇ କର୍ମଚାରୀଙ୍କର ଟୀକା ଉପରେ ପ୍ରଥମ ଅଧିକାର ରହିବ। ଏହି ପ୍ରାଥମିକତା ବ୍ୟବସ୍ଥା ଉଭୟ ସରକାରୀ ଏବଂ ଘରୋଇ କ୍ଷେତ୍ରର ଡାକ୍ତରଖାନାରେ କାର୍ଯ୍ୟକାରୀ ହେବ। ଆଜି ଭିଡିଓ କନଫରେନ୍ସିଂ ମାଧ୍ୟମରେ କୋଭିଡ-19 ଟୀକାକରଣର ସର୍ବଭାରତୀୟ ଅଭିଯାନକୁ ଶୁଭାରମ୍ଭ କରିବା ପରେ ଦେଇଥିବା ଅଭିଭାଷଣରେ ପ୍ରଧାନମନ୍ତ୍ରୀ ଏହି ବିଚାର ବ୍ୟକ୍ତ କରିଥିଲେ।
ପ୍ରଧାନମନ୍ତ୍ରୀ କହିଥିଲେ, ସ୍ୱାସ୍ଥ୍ୟ କର୍ମଚାରୀଙ୍କ ପରେ ଜରୁରି ସେବା ଯୋଗାଉଥିବା କର୍ମୀ ଏବଂ ଦେଶର ସୁରକ୍ଷା ଓ ଆଇନଶୃଙ୍ଖଳା ଦାୟିତ୍ୱରେ ଲୋକମାନଙ୍କୁ ଟୀକା ଦିଆଯିବ। ପ୍ରଧାନମନ୍ତ୍ରୀ କହିଥିଲେ ଯେ ଆମର ସୁରକ୍ଷାବାହିନୀ, ପୁଲିସ କର୍ମୀ, ଅଗ୍ନିଶମ କର୍ମଚାରୀ ଓ ସଫେଇ କର୍ମଚାରୀମାନଙ୍କୁ ପ୍ରାଥମିକତା ଦିଆଯିବ। ଏହି ସଂଖ୍ୟା ପାଖାପାଖି 3 କୋଟି ହେବ ଏବଂ ଭାରତ ସରକାର ଏମାନଙ୍କର ଟୀକାକରଣ ଖର୍ଚ୍ଚ ବହନ କରିବେ ବୋଲି ପ୍ରଧାନମନ୍ତ୍ରୀ କହିଥିଲେ।
ଏହି ଅଭିଯାନ ପାଇଁ ବ୍ୟାପକ ବନ୍ଦୋବସ୍ତ କରାଯାଇଥିବା ସମ୍ପର୍କରେ ବିସ୍ତାର ପୂର୍ବକ ସୂଚନା ଦେଇ ପ୍ରଧାନମନ୍ତ୍ରୀ ଦେଶବାସୀଙ୍କୁ ଦୁଇଟି ଡୋଜ ଟୀକା ନେବା ଲାଗି ସତର୍କ କରାଇ ଦେଇଥିଲେ। ସେ କହିଥିଲେ ଯେ ଦୁଇଟି ଡୋଜ ମଧ୍ୟରେ ଗୋଟିଏ ମାସର ବ୍ୟବଧାନ ରହିବ। ସେ ଲୋକମାନଙ୍କୁ ଟୀକାର ଦୁଇଟି ଡୋଜ ନେବା ପରେ ମଧ୍ୟ ସତର୍କତା ବଜାୟ ରଖିବା ନିମନ୍ତେ ନିବେଦନ କରିଥିଲେ। କାରଣ ଟୀକାର ଦ୍ୱିତୀୟ ଡୋଜ ନେବାର ଦୁଇ ସପ୍ତାହ ପରେ ମଣିଷ ଶରୀରରେ କରୋନା ବିରୋଧରେ ଆବଶ୍ୟକ ରୋଗ ପ୍ରତିରୋଧକ ଶକ୍ତି ସୃଷ୍ଟି ହୋଇଥାଏ।
ସମ୍ପୂର୍ଣ୍ଣ କରୋନା ବିରୋଧୀ ଲଢ଼େଇ ସମୟରେ ଦେଶବାସୀ ଯେପରି ଧୈର୍ଯ୍ୟର ପରିଚୟ ଦେଇଥିଲେ, ଟୀକାକରଣ ସମୟରେ ମଧ୍ୟ ସେପରି ଧୈର୍ଯ୍ୟର ପ୍ରଦର୍ଶନ କରିବା ଲାଗି ଶ୍ରୀ ମୋଦୀ ଦେଶବାସୀଙ୍କୁ ଅନୁରୋଧ କରିଥିଲେ।
ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ
ଟିକେଡିଏଲ୍ ଡାଟାବେଶ୍ ଉନ୍ମୁକ୍ତ କରିବା ପ୍ରସ୍ତାବ କ୍ୟାବିନେଟରେ ଅନୁମୋଦିତ
ପାରମ୍ପରିକ ଜ୍ଞାନ ଡିଜିଟାଲ ଲାଇବ୍ରେରୀ ର ଡାଟାବେଶକୁ ଉନ୍ମୁକ୍ତ ତଥା ସମ୍ପ୍ରସାରିତ କରି ବ୍ୟବହାରକାରୀଙ୍କୁ ଅଧିକ ସୁଯୋଗ ପ୍ରଦାନ ତଥା ପ୍ୟାଟେଣ୍ଟ ସଂକ୍ରାନ୍ତ ପଦକ୍ଷେପ ପ୍ରସ୍ତାବକୁ କ୍ୟାବିନେଟ୍ ଅନୁମୋଦନ କରିଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଅଧ୍ୟକ୍ଷତାରେ ଆଜି କ୍ୟାବିନେଟ ବୈଠକରେ ଏହି ପ୍ରସ୍ତାବ ଅନୁମୋଦିତ ହୋଇଛି ।
ଟିକେଡିଏଲ୍ ଡାଟାବେଶ୍ର ସଂପ୍ରସାରଣ ଓ ଉନ୍ମୁକ୍ତକରଣ ଦ୍ୱାରା ଏହାର ବ୍ୟବହାରକାରୀ ବା ୟୁଜର୍ସମାନେ ବିଶେଷ ଉପକୃତ ହେବେ । ଏହା ଭାରତ ସରକାରଙ୍କର ଏକ ଦୂରଦୃଷ୍ଟି ସମ୍ପନ୍ନ ତଥା ଅଭିଳାଷୀ କାର୍ଯ୍ୟକ୍ରମ । ଭାରତର ପାରମ୍ପରିକ ଜ୍ଞାନ ନିମନ୍ତେ ଏହା ଏକ ନୂଆ ସୁଯୋଗ ଓ ସମ୍ଭାବନା ସୃଷ୍ଟି କରିବ । ଏହା ଦ୍ୱାରା ଟିିକେଟିଏଲ୍ କ୍ଷେତ୍ରରେ ଗବେଷଣା, ବିକାଶ ଓ ଇନୋଭେସନ ପ୍ରକ୍ରିୟା ତ୍ୱରାନ୍ୱିତ ହେବ । ଭାରତର ବିଭିନ୍ନ କ୍ଷେତ୍ରରେ ଐତିହ୍ୟ ଉପରେ ଅଧିକ ଗବେଷଣା ଏବଂ ନବସୃଜନ ସମ୍ଭବ ହୋଇପାରିବ ।
ନୂଆ ଶିକ୍ଷାକ୍ଷୀତି ୨୦୨୦ରେ ଭାରତୀୟ ଜ୍ଞାନ ପରମ୍ପରାର ବିକାଶ ପାଇଁ ଯେଉଁ ଲକ୍ଷ୍ୟ ରଖାଯାଇଛି ତାହାକୁ ଟିକେଡିଏଲ୍ ତ୍ୱରାନ୍ୱିତ କରିବ । ଭାରତୀୟ ପାରମ୍ପରିକ ଜ୍ଞାନ  ଜାତୀୟ ଓ ଆନ୍ତର୍ଜାତିକ ଆବଶ୍ୟକତା ପୂରଣ ପାଇଁ ଯଥେଷ୍ଟ ସାମର୍ଥ୍ୟ ବହନ କରେ । ଏହା ଦ୍ୱାରା ସାମାଜିକ ଲାଭ ଯୋଗାଣ ସହିତ ଅର୍ଥନୀତିକ ଅଭିବୃଦ୍ଧି ବଢିବ । ଆୟୁର୍ବେଦ, ସିଦ୍ଧ, ୟୁନାନୀ, ସୋୱା ରିଗ୍ପା ଓ ଯୋଗ ଭଳି ଆମର ପାରମ୍ପରିକ ଚିକିତ୍ସା ବ୍ୟବସ୍ଥାର ଲାଭ ଦେଶ ବିଦେଶର ଲୋକ ପାଉଛନ୍ତି । କୋଭିଡ ମହାମାରୀ କାଳରେ ମଧ୍ୟ କରୋନାର ମୁକାବିଲାରେ ଭାରତୀୟ ପାରମ୍ପରିକ ଚିକିତ୍ସା ବ୍ୟବସ୍ଥା ବେଶ୍ ଉପଯୋଗୀ ସାବ୍ୟସ୍ତ ହୋଇଥିଲା । ଏହା ବିଭିନ୍ନ ରୋଗର ପ୍ରତିଷେଧକ ଓ ନିରାକରଣରେ ସଫଳ ହୋଇଥିଲା । ଏବର୍ଷ ଏପ୍ରିଲ ମାସରେ ବିଶ୍ୱ ସ୍ୱାସ୍ଥ୍ୟ ସଂଗଠନ  ଏହାର ପ୍ରଥମ ପାରମ୍ପରିକ ଔଷଧର ବୈଶ୍ୱିକ କେନ୍ଦ୍ର ଭାରତରେ ସ୍ଥାପନ କରିଥିଲା । ଅତଏବ ଏଥିରୁ ପ୍ରମାଣିତ ହେଉଛି ଯେ ଭାରତର ପାରମ୍ପରିକ ଚିକିତ୍ସା ପଦ୍ଧତି ଓ ଔଷଧପତ୍ର ଜ୍ଞାନ ବିଶ୍ୱର ସାମ୍ପ୍ରତିକ ଏବଂ ଭବିଷ୍ୟତର ଆବଶ୍ୟକତା ପୂରଣରେ ସହାୟକ ହୋଇପାରିବ ।
ଟିକେଡିଏଲ୍ର ସମ୍ପ୍ରସାରଣ ଓ ଉନ୍ମୁକ୍ତତା ଦ୍ୱାରା ଏହାର ତଥ୍ୟାବଳୀର ପ୍ରସାର ବଢିବ ଏବଂ ବ୍ୟବହାରକାରୀ ସହଜରେ ଡାଟା ପାଇପାରିବେ । ଏହାଫଳରେ ଏହି ପାରମ୍ପରିକ ଜ୍ଞାନର ପରିବର୍ଦ୍ଧନ ଏବଂ ନୂଆ ଟେକ୍ନୋଲୋଜିକୁ ଏହା ସହିତ ଯୋଡିବାର ପଥ ସମ୍ପ୍ରସାରିତ ହେବ । ଏହା ଅଧିକ ଗବେଷଣା ଓ ନବସୃଜନ ପାଇଁ ବାଟ ଫିଟାଇବ । ଏ କ୍ଷେତ୍ରରେ ଯେଉଁ ନୂଆ ସଫଳତା ମିଳିବ ତାହାର ସତ୍ୱାଧିକାର କୁ ସୁରକ୍ଷିତ ରଖିବାକୁ ବ୍ୟବସ୍ଥା କରାଯାଇଛି । ନୂଆ ଗବେଷଣା ଓ ନବସୃଜନ ଦ୍ୱାରା ଏହି ଭାରତୀୟ ପାରମ୍ପରିକ ଭେଷଜ ଓ ଚିକିତ୍ସା କ୍ଷେତ୍ରରେ ଉଦ୍ୟୋଗୀ ଓ ନିବେଶକ ପୁଞ୍ଜି ଖଟାଇ ନୂଆ ବ୍ୟବସାୟ ଓ ଉଦ୍ୟୋଗ ଆରମ୍ଭ କରିବାର ସୁଯୋଗ ବଢିବ । ଟିକେଡିଏଲ୍ ଡାଟାବେଶର ଲାଭ ବ୍ୟବସାୟ/କମ୍ପାନୀ ନିମନ୍ତେ ବିଶେଷ ସହାୟକ ହେବ । ଏହାଛଡା ବିଭିନ୍ନ ଶିକ୍ଷାନୁଷ୍ଠାନ, ଗବେଷଣା କେନ୍ଦ୍ର, ଏହି ଜ୍ଞାନର ଚିକିତ୍ସକ, ଉଦ୍ଭାବନକାରୀ, ସରକାରୀ ସଂସ୍ଥା ଉଠାଇ ପାରିଥାଏ । ଏହା ଦ୍ୱାରା ଦେଶର ନୂଆ ସାମାଜିକ-ଅର୍ଥନୀତିକ ବିକାଶ ପ୍ରକ୍ରିୟା ପାଇଁ ଏକ ଉତ୍ତମ ଆଧାର ଶିଳା ପ୍ରସ୍ତୁତ ହେବ ଏବଂ ଲୋକେ ଏହାର ଉପକାର ପାଇବେ ।
ପାରମ୍ପରିକ ଜ୍ଞାନ ଡିଜିଟାଲ ଲାଇବ୍ରେରୀ ବା ଟିକେଡିଏଲ୍ ଏକ ଡାଟାବେଶ୍ ବ୍ୟବସ୍ଥା । ଏହା ୨୦୦୧ରେ ସିଏସ୍ଆଇଆର୍ ଓ ବର୍ତ୍ତମାନର ଆୟୁଷ ମନ୍ତ୍ରଣାଳୟ  ଦ୍ୱାରା ମିଳିତଭାବେ ସ୍ଥାପିତ ହୋଇଥିଲା । ବିଶ୍ୱରେ ଏହା ଏ ପ୍ରକାର ପ୍ରଥମ ସଂସ୍ଥା ଏବଂ ଅନ୍ୟାନ୍ୟ ଦେଶ ପାଇଁ ଏକ ମଡେଲ ପାଲଟିଛି । ଏଥିରେ ଆୟୁର୍ବେଦ, ୟୁନାନୀ, ସିଦ୍ଧ, ସୋୱା ରିଗ୍ପା ଓ ଯୋଗ ଆଦି ପାରମ୍ପରିକ ଭାରତୀୟ ଚିକିତ୍ସା ଓ ଜ୍ଞାନ ସମ୍ପର୍କରେ ପ୍ରଚୁର ତଥ୍ୟ ରହିଛି । ଏସବୁ ତଥ୍ୟ ଡିଜିଟାଲ ଫର୍ମାଟରେ ଇଂରାଜୀ, ଜର୍ମାନ, ଫ୍ରେଞ୍ଚ, ଜାପାନିଜ୍ ଓ ସ୍ପାନିଶ୍ ଆଦି ପାଞ୍ଚଟି ଆର୍ନ୍ତଜାତିକ ଭାଷାରେ ଉପଲବ୍ଧ । ଟିକେଡିଏଳ୍ ଡାଟା ବେସ୍ରେ ପ୍ୟାଟେଣ୍ଟ ବା ସତ୍ତ୍ୱାଧିକାର ବିଶ୍ୱର ୧୪ଟି ପ୍ୟାଟେଣ୍ଟ ଅଫିସ ଦ୍ୱାରା ନିୟନ୍ତ୍ରିତ ।
ପର୍ଯ୍ୟଟନ ମନ୍ତ୍ରଣାଳୟ
କରୋନା ମହାମାରୀ ଯୋଗୁ କୌଣସି ହୋଟେଲ ବା ରେଷ୍ଟୁରାଣ୍ଟ ଅକ୍ଟୋବର 15 ତାରିଖ ପର୍ଯ୍ୟନ୍ତ ବନ୍ଦ ରହିବା ନେଇ କେନ୍ଦ୍ର ପର୍ଯ୍ୟଟନ ମନ୍ତ୍ରଣାଳୟ କୌଣସି ପତ୍ର ଜାରି କରିନାହାନ୍ତି
ଅକ୍ଟୋବର 15 ତାରିଖ ପର୍ଯ୍ୟନ୍ତ କରୋନା ଭୂତାଣୁ ସଂକ୍ରମଣ ଯୋଗୁ କୌଣସି ହୋଟେଲ ଓ ରେଷ୍ଟୁରାଣ୍ଟ ଖୋଲିବ ନାହିଁ ବୋଲି ଏକ ଗୁଜବ ପର୍ଯ୍ୟଟନ ମନ୍ତ୍ରଣାଳୟ ଦୃଷ୍ଟିକୁ ଆସିଛି । ମନ୍ତ୍ରଣାଳୟ ନାଁରେ ଏ ସଂକ୍ରାନ୍ତରେ ଖବର ସାମାଜିକ ଗଣମାଧ୍ୟମରେ ପ୍ରକାଶ ପାଇଥିବାରୁ ଏହା ସମଗ୍ର ପର୍ଯ୍ୟଟନ କ୍ଷେତ୍ରରେ ହଇଚଇ ସୃଷ୍ଟି କରିଛି । ଏପରି କୌଣସି ଚିଠି ଜାରି କରାଯାଇ ନାହିଁ ବୋଲି କେନ୍ଦ୍ର ପର୍ଯ୍ୟଟନ ମନ୍ତ୍ରଣାଳୟ ସ୍ପଷ୍ଟ କରିବା ସହ ଲୋକମାନେ ଏଭଳି ମିଥ୍ୟା ଖବରକୁ ବିଶ୍ୱାସ ନ କରିବାକୁ କୁହାଯାଇଛି ।
ପର୍ଯ୍ୟଟନ ମନ୍ତ୍ରଣାଳୟ ଏ ସଂକ୍ରାନ୍ତରେ ସାମାଜିକ ଗଣମାଧ୍ୟମରେ ସ୍ପଷ୍ଟୀକରଣ ଦେବା ସହ ମୁମ୍ବାଇ ପୁଲିସର ସାଇବର ଅପରାଧ ଶାଖାରେ ଅଭିଯୋଗ ଦାଖଲ ମଧ୍ୟ କରିଛି । ପତ୍ର ସୂଚନା କାର୍ଯ୍ୟାଳୟର ଫାକ୍ଟ ଚେକ ୟୁନିଟ ମଧ୍ୟ କିଛି ଦିନ ପୂର୍ବେ ଏ ଖବର ସତ ନୁହେଁ ବୋଲି ଜଣାଇବା ସତ୍ତ୍ୱେ ବିଭିନ୍ନ ସ୍ଥାନରେ ମିଥ୍ୟା ଅପପ୍ରଚାର କରାଯାଉଛି । ପିଆଇବି ଫାକ୍ଟ ଚେକ ୟୁନିଟ ଏପରି ଖବର ମିଥ୍ୟା ବୋଲି ପୁନଃ ସ୍ପଷ୍ଟୀକରଣ ଦେଇଛି । ଏହି ଦୃଷ୍ଟିରୁ ଏଭଳି ଖବରକୁ ବିଶ୍ୱାସକୁ ନନେଇ କେବଳ ସରକାରୀ ଭାବେ ଦିଆଯାଇଥିବା ସୂଚନାକୁ ବିଶ୍ୱାସ କରିବାକୁ ଅନୁରୋଧ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗ୍ରୀସ୍ ପ୍ରଧାନମନ୍ତ୍ରୀଙ୍କ ଦ୍ୱାରା ଆୟୋଜିତ ବ୍ୟବସାୟିକ ମଧ୍ୟାହ୍ନ ଭୋଜନରେ ଆଲୋଚନା କରିଥିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୫ ଅଗଷ୍ଟ ୨୦୨୩ ରେ ଏଥେନ୍ସରେ ଗ୍ରୀସର ପ୍ରଧାନମନ୍ତ୍ରୀ ମହାମହିମ ଶ୍ରୀ କିରିଆକୋସ୍ ମିଟସୋଟାକିସ ଙ୍କ ଦ୍ୱାରା ଆୟୋଜିତ ବ୍ୟବସାୟିକ ମଧ୍ୟାହ୍ନ ଭୋଜନରେ ଯୋଗ ଦେଇଥିଲେ ।
ଏହି କାର୍ଯ୍ୟକ୍ରମରେ ଜାହାଜ ଚଳାଚଳ, ଭିତ୍ତିଭୂମି, ଶକ୍ତି ସମେତ ବିଭିନ୍ନ କ୍ଷେତ୍ରର ଅଗ୍ରଣୀ ଭାରତୀୟ ଏବଂ ଗ୍ରୀକ ସିଇଓମାନେ ଅଂଶଗ୍ରହଣ କରିଥିଲେ।
ପ୍ରଧାନମନ୍ତ୍ରୀ ତାଙ୍କ ବକ୍ତବ୍ୟରେ ଅକ୍ଷୟ ଶକ୍ତି, ଷ୍ଟାର୍ଟଅପ୍, ଫାର୍ମା, ଆଇଟି, ଡିଜିଟାଲ ପଇଠ ଏବଂ ଭିତ୍ତିଭୂମି ଭଳି କ୍ଷେତ୍ରରେ ଭାରତର ଅଗ୍ରଗତି ଏବଂ ବ୍ୟବସାୟକୁ ପ୍ରୋତ୍ସାହିତ କରିବା ପାଇଁ ନିଆଯାଇଥିବା ବିଭିନ୍ନ ପଦକ୍ଷେପ ଉପରେ ଆଲୋକପାତ କରିଥିଲେ । ଭାରତ ଓ ଗ୍ରୀସ୍ ମଧ୍ୟରେ ଦ୍ୱିପାକ୍ଷିକ ସମ୍ପର୍କକୁ ସୁଦୃଢ଼ କରିବା ଏବଂ ଅର୍ଥନୈତିକ ସହଯୋଗକୁ ପ୍ରୋତ୍ସାହିତ କରିବାରେ ଏହି ଶିଳ୍ପ ମୁଖ୍ୟମାନଙ୍କ ଭୂମିକାକୁ ସେ ସ୍ୱୀକାର କରିଥିଲେ।
ଭାରତରେ ପୁଞ୍ଜିନିବେଶ ସୁଯୋଗର ଉପଯୋଗ କରିବା ଏବଂ ଭାରତର ଅଭିବୃଦ୍ଧି କାହାଣୀର ଏକ ଅଂଶ ହେବାକୁ ପ୍ରଧାନମନ୍ତ୍ରୀ ବ୍ୟବସାୟୀ ମୁଖ୍ୟମାନଙ୍କୁ ଉତ୍ସାହିତ କରିଥିଲେ ।
ନିମ୍ନଲିଖିତ ସିଇଓମାନେ ଏହି କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ:
HS
(
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
କ୍ରୀଡାମନ୍ତ୍ରୀ ଅନୁରାଗ ଠାକୁର ବିଶ୍ୱଯୁବ ତୀରନ୍ଦାଜୀ ଚାମ୍ପିୟନସିପ ବିଜେତାଙ୍କୁ କଲେ ସାକ୍ଷାତ
ପଦକ ବିଜୟୀ ହେବା ପାଇଁ ଜଣାଇଲେ ଅଭିନନ୍ଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଦୂରଦର୍ଶୀ ପଦକ୍ଷେପ ଯୋଗୁଁ ତୃଣମୂଳସ୍ତରରେ ମେଧା ଅନ୍ୱେଷଣ ଓ ବିକାଶ ଭଲ ଫଳ ଦେଇଛି: ଅନୁରାଗ ଠାକୁର
ମୁଖ୍ୟାଂଶ
ପୋଲାଣ୍ଡର ଓରେକ୍ଲାଠାରେ ଅନୁଷ୍ଠିତ ବିଶ୍ୱ ଯୁବ ତୀରନ୍ଦାଜୀ ପ୍ରତିଯୋଗିତାରେ ଭାରତର ଆଠଟି ସ୍ୱର୍ଣ୍ଣ, ଦୁଇଟି ରୌପ୍ୟ ଓ ପାଞ୍ଚଟି ବ୍ରୋଞ୍ଚ ସମେତ ମୋଟ ୧୫ଟି ପଦକ ହାସଲ ।
କେନ୍ଦ୍ର ଯୁବ ବ୍ୟାପାର ଓ କ୍ରୀଡା ମନ୍ତ୍ରୀ ଶ୍ରୀ ଅନୁରାଗ ଠାକୁର ବିଶ୍ୱ ଯୁବ ତୀରନ୍ଦାଜୀ ଚାମ୍ପିୟନସିପ୍ର ବିଜେତାମାନଙ୍କ ସହ ଆଜି ମତବିନିମୟ କରିବା ସହ ସେମାନଙ୍କ ବିଜୟ ଯୋଗୁଁ ଦେଶ ଗର୍ବିତ ବୋଲି କହି ଦଳକୁ ଅଭିନନ୍ଦନ ଜଣାଇଛନ୍ତି । ଭାରତୀୟ ଦଳ ଏଥିରେ ୮ଟି ସ୍ୱର୍ଣ୍ଣ, ଦୁଇଟି ରୌପ୍ୟ ଓ ପାଞ୍ଚଟି ବ୍ରୋଞ୍ଚ ସହ ମୋଟ ୧୫ଟି ପଦକ ଜିତିଛି ।
ଦେଶ ତୃଣମୂଳସ୍ତରରୁ ଥିବା ଖେଳାଳୀଙ୍କୁ ପ୍ରୋତ୍ସାହିତ କରିଥିବାରୁ ଶ୍ରୀଠାକୁର ଏହାର ଭୂୟସୀ ପ୍ରଶଂସା କରିଛନ୍ତି । “ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଦୂରଦୃଷ୍ଟି ସମ୍ପନ୍ନ ପଦକ୍ଷେପ ଓ ଖେଲୋ ଇଣ୍ଡିଆ ଭଳି ଯୋଜନା ଅଧୀନରେ ତୃଣମୂଳସ୍ତରୀୟ ମେଧା ଚିହ୍ନଟ ଓ ସେମାନଙ୍କ ବିକାଶ ଯୋଗୁଁ ବର୍ତ୍ତମାନ ଏଭଳି ଚାମ୍ପିୟନସିପ୍ରେ ସୁଫଳ ମିଳିଛି । ଆମ ଦେଶର ଅନେକ ଯୁବ ପ୍ରତିଭା ଦେଶ ପାଇଁ ଗୌରବ ଆଣିବା ସହ ଦେଶରେ ସବୁ ପ୍ରକାର ଖେଳ ଆଗକୁ ଆଗକୁ ବଢୁଛି । ମୁଁ ସମସ୍ତ ଯୁବ ତୀରନ୍ଦାଜୀଙ୍କୁ ଅଭିନନ୍ଦନ ଜଣାଇବା ସହ ସେମାନଙ୍କ ଭବିଷ୍ୟତ ସଫଳତା କାମନା କରୁଛି । ସେମାନେ ତାଙ୍କ ବରିଷ୍ଠ ଦଳ ସଦସ୍ୟଙ୍କ ଭଳି ସମସ୍ତ ସମ୍ଭାବ୍ୟ ସାହାଯ୍ୟ ପାଇ ଆଗକୁ ସେମାନଙ୍କ ଦକ୍ଷତାର ପରିଚୟ ଦେବେ” ବୋଲି ସେ କହିଛନ୍ତି ।
ସ୍ୱର୍ଣ୍ଣପଦକ ବିଜୟୀଙ୍କ ମଧ୍ୟରେ ଅଛନ୍ତି କ୍ୟାଡେଟ କମ୍ପାଉଣ୍ଡ ମହିଳାଦଳ, କ୍ୟାଡେଟ କମ୍ପାଉଣ୍ଡ ପୁରୁଷ ଦଳ, କନିଷ୍ଠ ରିଜର୍ଭ ପୁରୁଷ ଦଳ, କ୍ୟାଡେଟ ରିଜର୍ଭ ପୁରୁଷ ଦଳ ଏବଂ ଜୁନିୟର ରିଜର୍ଭ ମିକ୍ସ ଦଳ । କନିଷ୍ଠ ରିଜର୍ଭ ପୁରୁଷ ମିକ୍ସ ଦଳ ଏବଂ କୋମଳିକା ବାରି ଜୁନିୟର ରିକର୍ଭ ମହିଳା ବ୍ୟକ୍ତିଗତ ପ୍ରତିଯୋଗିତାରେ ସ୍ୱର୍ଣ୍ଣ ପଦକ ହାସଲ କରିଛନ୍ତି । ବ୍ୟକ୍ତିଗତ ଓ ମିକ୍ସଡ ଡବଲ୍ସ ପ୍ରତିଯୋଗିତାରେ ଦୁଇଟି ସ୍ୱର୍ଣ୍ଣପଦକ ଜିତିଥିବା କୋମଳିକା ୨୦୧୯ ବିଶ୍ୱ କ୍ୟାଡେଟ ଚାମ୍ପିୟନସିପରେ ମଧ୍ୟ ପଦକ ଜିତିଛନ୍ତି । ଟାରଗେଟ ଅଲିମ୍ପିକ ପୋଡିୟମ ସ୍କିମ୍ କୋର ଟିମର କୋମଳିକା ମଧ୍ୟ ଟାଟା ଏକାଡେମୀର କ୍ରୀଡାବିତ୍ । ଏନଟିପିସି ମହିଳା ଜୁନିୟର ତୀରନ୍ଦାଜୀ ଜାତୀୟ ଚାମ୍ପିୟନ ଡେରାଡୁନ ୨୦୨୧ ମାର୍ଚ୍ଚରେ କୋମଳିକା ଚାମ୍ପିୟନ ହୋଇଥିଲେ । ଖେଲୋ ଇଣ୍ଡିଆ କ୍ରୀଡାରୁ ଆର୍ବିଭାବ କୋମଳିକା ଖେଲୋ ଇଣ୍ଡିଆ ୨୦୧୯, ୨୦୨୦ ଓ ଗତବର୍ଷ ବିଶ୍ୱ ବିଦ୍ୟାଳୟ କ୍ରୀଡା ପ୍ରତିଯୋଗିତାରେ ମଧ୍ୟ ଅସାଧାରଣ ପ୍ରଦର୍ଶନ କରିଥିଲେ ।
ରୌପ୍ୟ ବିଜୟୀଙ୍କ ମଧ୍ୟରେ ଅଛନ୍ତି ପ୍ର୍ରିୟା ଗୁଜ୍ଜର । ସେ କ୍ୟାଡେଟ କମ୍ପାଉଣ୍ଡ ବ୍ୟକ୍ତିଗତ ଖେଳରେ ବିଜୟୀ ହୋଇଥିବା ବେଳେ ସାକ୍ଷୀ ଚୌଧୁରୀ କମ୍ପାଉଣ୍ଡ ଜୁନିୟର ବ୍ୟକ୍ତିଗତ  ପ୍ରତିଯୋଗିତାରେ ବିଜୟୀ ହୋଇଥିଲେ । ବ୍ରୋଞ୍ଚପଦକ ବିଜୟୀ ହେଲେ ପ୍ରଣୀତ କୌର, ରିଷଭ ଯାଦବ, ମଞ୍ଜରୀ ମନୋଜ, ଆଲନ ଏବଂ ବିଶାଲ ଚଙ୍ଗମାଇ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
23 ଜୁଲାଇ, 2021ରେ ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ମିଳିତ ଜାତିସଂଘ ସାଧାରଣ ପରିଷଦର ନିର୍ବାଚିତ ଅଧ୍ୟକ୍ଷ ଏବଂ ମାଳଦ୍ବୀପର ବୈଦେଶିକ ମନ୍ତ୍ରୀ ଅବଦୁଲ୍ଲା ଶାହିଦ
ମିଳିତ ଜାତିସଂଘ ସାଧାରଣ ପରିଷଦ ର 76ତମ ଅଧିବେଶନ ଲାଗି ନିର୍ବାଚିତ ଅଧ୍ୟକ୍ଷ ଏବଂ ମାଳଦ୍ବୀପର ବୈଦେଶିକ ମନ୍ତ୍ରୀ ମାନନୀୟ ଅବଦୁଲ୍ଲା ଶାହିଦ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି।
7 ଜୁଲାଇ, 2021ରେ ନ୍ୟୁୟର୍କ ଠାରେ ନିର୍ବାଚିତ ହେବା ପରେ ମାନନୀୟ ଅବଦୁଲ୍ଲା ଶାହିଦ ମିଳିତ ଜାତିସଂଘ ସାଧାରଣ ପରିଷଦର 76ତମ ଅଧିବେଶନର ନିର୍ବାଚିତ ଅଧ୍ୟକ୍ଷ ଭାବେ ଭାରତ ଗସ୍ତରେ ଆସିଛନ୍ତି।
ପ୍ରଧାନମନ୍ତ୍ରୀ ଏହି ନିର୍ବାଚନରେ ମାନନୀୟ ଅବଦୁଲ୍ଲା ଶାହିଦଙ୍କ ଉଲ୍ଲେଖନୀୟ ବିଜୟ ପାଇଁ ତାଙ୍କୁ ଅଭିନନ୍ଦନ ଜଣାଇଥିଲେ ଏବଂ ଏଥିପ୍ରତି ଆଲୋକପାତ କରିଥିଲେ ଯେ ଏହା ବିଶ୍ବସ୍ତରରେ ମାଳଦ୍ବୀପର ବୃଦ୍ଧି ପାଉଥିବା ସମ୍ମାନକୁ ଦର୍ଶାଉଛି।
ପ୍ରଧାନମନ୍ତ୍ରୀ ‘ଆଶାପୂର୍ଣ୍ଣ ଅଧ୍ୟକ୍ଷତା’ ଲାଗି ନିର୍ବାଚିତ ଅଧ୍ୟକ୍ଷଙ୍କ ଭିଜନ ବକ୍ତବ୍ୟ ନିମନ୍ତେ ତାଙ୍କୁ ଅଭିନନ୍ଦନ ଜଣାଇଥିଲେ ଏବଂ ଏଥିସହିତ ତାଙ୍କର ଅଧ୍ୟକ୍ଷତା ସମୟରେ ଭାରତ ପକ୍ଷରୁ ସମ୍ପୂର୍ଣ୍ଣ ସମର୍ଥନ ଏବଂ ସହଯୋଗ ନିମନ୍ତେ ପ୍ରତିଶ୍ରୁତି ଦେଇଥିଲେ।
ପ୍ରଧାନମନ୍ତ୍ରୀ ବର୍ତ୍ତମାନର ସମଗ୍ର ବିଶ୍ବର ବାସ୍ତବିକତା ଏବଂ ବିଶ୍ବର ଅଧିକାଂଶ ଜନସଂଖ୍ୟାଙ୍କ ଆକାଂକ୍ଷାକୁ ପ୍ରତିଫଳିତ କରିବା ଲାଗି ମିଳିତ ଜାତିସଂଘର ବିଭିନ୍ନ ସଂସ୍ଥା ସମେତ ବହୁପକ୍ଷୀୟ ପ୍ରଣାଳୀରେ ଆବଶ୍ୟକ ସୁଧାର ଆଣିବା ଉପରେ ଗୁରୁତ୍ବାରୋପ କରିଥିଲେ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ମାନନୀୟ ଅବଦୁଲ୍ଲା ସାହିଦ ବିଗତ କିଛି ବର୍ଷ ଧରି ଭାରତ ଏବଂ ମାଳଦ୍ବୀପ ମଧ୍ୟରେ ଦ୍ବୀପାକ୍ଷିକ ସମ୍ପର୍କରେ ଆସିଥିବା ଦ୍ରୁତ ସୁଧାର ଉପରେ ମଧ୍ୟ ଗଭୀର ଭାବେ ଆଲୋଚନା କରିଥିଲେ। ପ୍ରଧାନମନ୍ତ୍ରୀ ଏଥିପ୍ରତି ମଧ୍ୟ ସନ୍ତୋଷ ବ୍ୟକ୍ତ କରିଥିଲେ ଯେ କୋଭିଡ-19 ମହାମାରୀ କାରଣରୁ ଉତ୍ପନ୍ନ ହୋଇଥିବା ବିଭିନ୍ନ ପ୍ରକାରର ବାଧା ସତ୍ତ୍ବେ ଦ୍ବୀପାକ୍ଷିକ ପ୍ରକଳ୍ପ ଉପରେ ଦ୍ରୁତ ଗତିରେ କାର୍ଯ୍ୟ ଆଗକୁ ବଢ଼ୁଛି। ସେ ଭାରତର ‘ପଡ଼ୋଶୀ ପ୍ରଥମ ନୀତି’ ଏବଂ ‘ସାଗର’ ଭିଜନର ଏକ ପ୍ରମୁଖ ସ୍ତମ୍ଭ ରୂପରେ ମାଳଦୀପର ବିଶେଷ ଗୁରୁତ୍ବ ଉପରେ ଆଲୋକପାତ କରିଥିଲେ।